b"\n_START_ARTICLE_\nPambansang Unibersidad ng San Marcos\n_START_PARAGRAPH_\nAng Pambansang Unibersidad ng San Marcos\xc2\xa0(Kastila: Universidad Nacional Mayor de San Marcos, UNMSM; Ingles: National University of San Marcos) ay ang pinakamahalagang institutusyon sa mas mataas na edukasyon sa Peru. Ito ay paulit-ulit na niraranggo na kabilang sa dalawang nangungunang unibersidad sa bansa.\xc2\xa0Ang pangunahing kampus, ang University City, ay matatagpuan sa Lima. Ito ay binigyan ng tsarter noong 12 Mayo 1551, sa pamamagitan ng isang maharlikang\xc2\xa0atas ni\xc2\xa0Carlos V, Banal na Emperador Romano, na siyang dahilan kaya't ito ang pinakamatandang unibersidad sa Kaamerikahan\xc2\xa0ayon sa opisyal na pagkakatatag at, isa sa mga pinakamatandang\xc2\xa0unibersidad sa mundo.\xc2\xa0Ang\xc2\xa0San Marcos ay may 60 akademiko-propesyonal na mga paaralan,\xc2\xa0na organisado sa 20\xc2\xa0fakultad, at 6 akademikong erya. Ang lahat ng mga fakultad ay nag-aalok ng mga digri sa antas\xc2\xa0undergraduate at gradwado. Ang student body ay binubuo ng higit sa 30,000 undergraduate at 4,000 graduate students mula sa loob ng bansa, pati na rin ang ilang mga mag-aaral mula sa labas. Ang unibersidad ay may mga pampublikong institusyon sa ilalim ng pamamahala nito tulad ng San Marcos Cultural Center at\xc2\xa0Museum of Natural History of Lima.\xc2\xa0_NEWLINE_Ang prestihiyo ng San Marcos sa Amerikang Latino\xc2\xa0ay buhat sa mga kilalang guro at alumni nito. Ito ang tanging unibersidad sa Peru na may isang Nobel Prize winner na alumni: Mario Vargas Llosa (Panitikan)."